Wie is my rolmodel? - www.bybelkennis.co.za
by Coen Slabber · Published 01/05/2016 · Updated 29/03/2016
There is no saint without a past, no sinner without a future – Augustinus
Nabootsing is 'n tema in Paulus se brief aan die Filippense. Later gebruik Paulus vir Timoteus en Epafroditos as voorbeelde wat geëer en nagevolg kan word. In Hoofstuk 3 sê Paulus dat die gemeente sy voorbeeld moet volg. Wees my navolgers, broers, en let op die mense wat lewe volgens die voorbeeld wat ons vir julle stel (3:17).
Ons kan baie rolmodelle in die lewe navolg, maar ons moet altyd onthou dat Jesus ons voorbeeld par excellence is. In Filippense 2:6 – 11 lees ons van sy nederigheid, sy volmaakte lewe, sy kruisiging en sy verheerliking.